Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23 – u daljnjem tekstu: Zakon) i članka 53. Statuta Grada Šibenika (“Službeni glasnik Grada Šibenika”, broj 2/21), gradonačelnik Grada Šibenika podnosi Gradskom vijeću Grada Šibenika sljedeće

**IZVJEŠĆE**

**O IZVRŠENJU PROGRAMA JAVNIH POTREBA U OSNOVNOM ŠKOLSTVU**

**GRADA ŠIBENIKA ZA 2023. GODINU**

Program javnih potreba u osnovnom školstvu Grada Šibenika za 2023. godinu (u daljnjem tekstu: Program) donijelo je Gradsko vijeće Grada Šibenika na 12. sjednici od 19. prosinca 2022. godine, Odluku o izmjenama i dopunama Programa na 14. sjednici od 16. lipnja 2023. godine, Odluku o II. izmjenama i dopuni Programa na 17. sjednici od 14. prosinca 2023. godine a objavljeni su u “Službenom glasniku Grada Šibenika “, broj 12/22, 6/23 i 10/23.

Programom se utvrđuju aktivnosti i projekti u djelatnosti školstva na području Grada Šibenika u 2023. godini kojima se omogućuje redovna, zakonom propisana djelatnost odgoja i obrazovanja u osnovnim školama, kao i šire aktivnosti i projekti za koje ne postoji zakonska obveza, već ih jedinice lokalne samouprave mogu sukladno članku 143. stavku 8. Zakona utvrditi radi zadovoljavanja obrazovnih potreba na svom području.

Javne potrebe u osnovnom školstvu Grada Šibenika za 2023. godinu za koje su osigurana sredstva u Proračunu Grada Šibenika za 2023. godinu, izvršene su u programskim aktivnostima kako slijedi:

|  |  |  |  |
| --- | --- | --- | --- |
| **AKTIVNOSTI PROGRAMA** | **Planirana**  **sredstva u EUR** | **Ostvareno**  **u EUR** | **Indeks(%) ostvarenja** |
| 1. Redovna djelatnost osnovnog školstva | 12.950.713,00 | 12.122.284,11 | 93,60% |
| 2. Erasmus+ | 71.681,00 | 38.690,02 | 53,98% |
| 3. Projekt „Školska shema“ | 50.379,00 | 41.388,93 | 82,16% |
| 4. Projekt „Školski medni dan“ | 1.588,00 | 1.496,00 | 94,21% |
| 5. Projekt pomoćnika u nastavi 3 | 143,00 | 143,34 | 100,24% |
| 6. Projekt pomoćnika u nastavi 4 | 225.739,00 | 224.353,60 | 99,39% |
| 7. Projekt Prehrana 7 | 68.837,00 | 63.270,45 | 91,91% |
| 8. Projekt pomoćnika u nastavi 5 | 171.480,00 | 145.006,37 | 84,56% |
| 9. Državna prehrana | 693.500,00 | 629.768,67 | 90,81% |
| 10. Kapitalna ulaganja u škole | 1.161.583,00 | 499.964,88 | 43,04% |
|  |  |  |  |
| **UKUPNO:** | **15.395.643,00** | **13.766.366,37** | **89,42%** |

Klasa: 602-02/22-01/04

Urbroj: 2182-1-05/1-24-12

Šibenik, 5. travnja 2024.

GRADONAČELNIK

Željko Burić, dr.med.

**O B R A Z L O Ž E NJ E**

Na temelju članka 143. Zakona o odgoju i obrazovanju u osnovnoj i srednjoj školi („Narodne novine“, broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156-23 – u daljnjem tekstu: Zakon) jedinice lokalne samouprave obvezne su u svom proračunu osigurati sredstva za financiranje prijevoza učenika, materijalnih i financijskih rashoda koji obuhvaćaju rashode za materijal, dijelove i usluge tekućeg i investicijskog održavanja; rashode za izgradnju, dogradnju i rekonstrukciju školskog prostora, te opremanje školskih ustanova prema standardima i normativima koje propisuje nadležno ministarstvo, a u skladu s državnim pedagoškim standardima.

Sukladno navedenom Zakonu, te shodno tome i donesenoj Odluci Vlade Republike Hrvatske o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2023. godini ("Narodne novine", broj 8/23), Grad Šibenik kao osnivač osnovnih škola na svom administrativnom području donosi Program javnih potreba u osnovnom školstvu za svaku školsku godinu.

Programom javnih potreba u osnovnom školstvu Grada Šibenika utvrđuju se ciljevi, oblik, opseg, kvaliteta i način zadovoljavanja javnih potreba u djelatnosti osnovnoškolskog obrazovanja.

Na administrativnom području Grada Šibenika redoviti osnovnoškolski programi provode se u devet matičnih osnovnih škola i deset područnih škola.

U Proračunu Grada Šibenika sredstva za financiranje javnih potreba u osnovnom školstvu osiguravaju se pretežito iz vlastitih izvora Grada, te iz decentraliziranih izvora financiranja kojima se financiraju programi minimalnog financijskog standarda, ali i iz sredstava državnog proračuna, sredstava vlastitih prihoda škola, sredstava donacija, EU fondova, te ostalih pomoći.

Program javnih potreba u osnovnom školstvu je tijekom 2023. godine usklađen sa stvarnom realizacijom po pojedinim aktivnostima unutar programa, te financiran u skladu s Proračunom Grada Šibenika, odnosno njegovim izmjenama i dopunama.

Indeks ostvarenja Programa javnih potreba u osnovnom školstvu Grada Šibenika za 2023. godinu je 89,42%, a odstupanja po pojedinim aktivnostima odnose se na:

- Točku 1. Redovna djelatnost osnovnog školstva s indeksom ostvarenja od 93,60% sukladno realizaciji pojedinačnih konta rashoda ovog programa i očekivanih prihoda u predmetnom razdoblju;

- Točku 2. Erasmus+ s indeksom ostvarenja od 53,98% zbog smanjenih aktivnosti (mobilnosti učenika i nastavnika koji su sudjelovali u ovom programu) u odnosu na planirano;

- Točku 3. Projekt „Školska shema“ s indeksom ostvarenja od 82,16% sukladno fakturiranim troškovima u predmetnom razdoblju;

- Točku 4. Projekt „Školski medni dan“ s indeksom ostvarenja od 94,21% sukladno fakturiranim troškovima u predmetnom razdoblju;

- Točku 7. Projekt Prehrana 7 s indeksom ostvarenja 91,91% sukladno fakturiranim troškovima dobavljača u predmetnom razdoblju;

- Točku 8. Projekt pomoćnika u nastavi 5 s indeksom ostvarenja od 84,56% sukladno stvarnim troškovima realizacije navedene aktivnosti koji se odnose na troškove plaća pomoćnika;

- Točku 9. Projekt Državna prehrana s indeksom ostvarenja 90,81% sukladno fakturiranim troškovima isporučenih školskih obroka u predmetnom razdoblju;

- Točku 10. Kapitalna ulaganja u osnovne škole s indeksom ostvarenja 43,04% sukladno stvarnoj realizaciji planiranih aktivnosti nakon provedenih postupaka jednostavne nabave i preraspodjeli unutar pojedinih pozicija prema izvršenim radovima u okviru Planu rashoda za nabavu proizvedene dugotrajne imovine i dodatnih ulaganja na nefinancijskoj imovini OŠ Grada Šibenika za 2023. godinu, te nabava koje škole samostalno realiziraju. Također, projekti izgradnje sportske dvorane OŠ Brodarica i uređenja novih prostorija OŠ Fausta Vrančića ostvareni su prema ispostavljenim fakturama u ovom izvještajnom razdoblju, te se njihov nastavak prenosi i nastavlja s realizacijom u idućoj proračunskoj godini, dok se projekt rekonstrukcije OŠ Petra Krešimira IV nije realizirao.